Diari Oficial de la Generalitat Valenciana


Sumari del DOGV 6333, del 16-08-2010 (2010/8920)

RESOLUCIÓ de 30 de juliol de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre la Generalitat i el Ministeri de Treball i Immigració (INSS) pel qual acorden ejecutar durant l'any 2010 un programa específic que desplega determinades estratègies de gestió per millorar la prestació d'incapacitat temporal i estudiar el comportament dels processos de durada curta.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6333

Data del DOGV
:   16-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8920


Data del document
:   30-07-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 30 de juliol de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre la Generalitat i el Ministeri de Treball i Immigració (INSS) pel qual acorden ejecutar durant l'any 2010 un programa específic que desplega determinades estratègies de gestió per millorar la prestació d'incapacitat temporal i estudiar el comportament dels processos de durada curta. [2010/8920]  
La Generalitat i el Ministeri de Treball i Immigració (INSS) han subscrit, després de la tramitació prèvia reglamentària, el 29 de juny de 2010, el conveni pel qual acorden ejecutar durant l'any 2010 un programa específic que desplega determinades estratègies de gestió per millorar la prestació d'incapacitat temporal i estudiar el comportament dels processos de durada curta.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1091/2010, i que figura com a annex d'esta resolució.  
Valencia, 30 de juliol de 2010.- La directora general del Secretariat del Consell: Mª Teresa Lleó Alonso.  
Conveni entre la Comunitat Valenciana i el Ministeri de Treball i Immigració (INSS) pel qual acorden executar durant l'any 2010 un programa específic que desplega determinades estratègies de gestió per millorar la prestació d'incapacitat temporal i estudiar el comportament dels processos de durada curta.  
Madrid, 29 de juny de 2010  
Reunits  
D'una banda, el secretari d'Estat de la Seguretat Social, Octavio J. Granado Martínez, nomenat mitjançant el Reial Decret 480/2008, de 14 d'abril, i el director general de l'Institut Nacional de la Seguretat Social, Fidel Ferreras Alonso, nomenat mitjançant el Reial Decret 837/2004, de 23 d'abril, fent ús de les competències que li atribuïx l'article 5 del Reial Decret 2583/1996, de 13 de desembre.  
I, de l'altra banda, el conseller de Sanitat, Manuel Cervera Taulet, fent ús de les competències que li atribuïx a l'article 35 de la Llei 5/1983, de 30 de desembre, de Govern Valencià, facultat per l'acord del Consell de data 11 de juny de 2010.  
Ambdues parts es reconeixen mútua capacitat per a obligar-se i fer un conveni, i  
Manifesten  
Primer  
L'Institut Nacional de la Seguretat Social (INSS), entitat gestora enquadrada en el Ministeri de Treball i Immigració, és competent per a gestionar i controlar la prestació d'IT d'acord amb el que disposa l'article 1, del Reial Decret 2583/1996, de 13 de desembre.  
Segon  
La Comunitat Valenciana, d'acord amb el que establix el Reial Decret 1612/1987, de 27 de novembre, és competent per a prestar l'assistència sanitària de la Seguretat Social i, a través dels facultatius del servici públic de salut, estendre els informes mèdics de baixa, de confirmació de la baixa i d'alta que establixen l'inici i la duració dels processos d'IT en el seu territori (Reial Decret 575/1997, de 18 d'abril), en els primers 365 dies del procés (apartat 1 de l'article 128 del Text Refós de la Llei General de la Seguretat Social, nova redacció donada en la Llei 26/2009, de 23 de desembre, de Pressupostos Generals de l'Estat per a l'any 2010).  
Tercer  
És competència d'ambdues administracions estudiar el comportament i establir els controls oportuns d'esta prestació, promoure'n la millora assistencial i establir-ne el seguiment. Per a això, el punt 3 de la disposició addicional onze de la Llei General de la Seguretat Social (aprovada pel Reial Decret Legislatiu 1/1994, de 20 de juny), es determina la possibilitat d'establir acords de col·laboració entre les parts per a fixar objectius a fi d'aconseguir una gestió eficaç de la Incapacitat Temporal, prestació de capital importància social i necessària per a la sostenibilitat del sistema de seguretat social i del Sistema Nacional de Salut.  
Quart  
En el pressupost de l'INSS, concepte pressupostari 459, contingut en la Llei de Pressupostos Generals de l'Estat per a l'any 2010, s'inclou un crèdit destinat a «Altres actuacions de control de despesa IT». Des d'este crèdit 3.080.663,85 euros, com a màxim, es destinen a donar cobertura econòmica a este conveni amb la Comunitat Valenciana.  
Cinqué  
És voluntat de les parts posar en marxa un programa específic que té com a objecte desplegar determinades estratègies de gestió per millorar la prestació d'Incapacitat Temporal, millorar la capacitat assistencial de les persones que es troben en esta situació i estudiar el comportament dels processos de durada curta.  
Els processos d'IT sobre els quals es vol actuar han sigut seleccionats d'acord amb l'anàlisi de la prestació fet en anys anteriors. Les actuacions que s'avaluen han sigut objecte d'una reflexió abans d'establir-les.  
Són objecte d'este programa els processos d'IT gestionats per l'INSS.   
Per tot el que s'ha exposat, ambdues parts acorden subscriure este Conveni de col·laboració de naturalesa administrativa, d'acord amb el que establix l'article 4.c) de la Llei 30/2007, de 30 d'octubre, de contractes del Sector Públic, en l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i que es regirà d'acord amb les clàusules següents.  
Clàusules  
Primera  
Este conveni té com a objecte establir la col·laboració entre l'INSS i la Comunitat Valenciana per al desenvolupament del programa específic que s'adjunta com a part integrant del conveni. Amb este programa es posa en funcionament un programa d'estudi i seguiment en processos d'IT de durada curta. També s'establix un seguiment de les baixes dels empleats de l'Adminsitració de la Generalitat i de les institucions sanitàries, la consolidació dels accessos i la comunicació telemàtica entre ambdues administracions, i finalment es posa en marxa un pla de conscienciació adreçat als professionals sanitaris i als ciutadans sobre l'ús adequat de la prestació.  
Segona  
La Comunitat Valenciana, a través de la Conselleria de Sanitat i del seu servici públic de salut, es compromet a:  
- L'estudi i la posada en marxa del seguiment en processos d'IT de curta duració. Constituir par a això els equips necessaris i dotar-los dels instruments informàtics i materials adequats a la finalitat que s'ha dit.  
- Dur a terme un seguiment individual de cada un dels processos que afecten el col·lectiu d'empleats de l'administració de la Generalitat i les institucions sanitàries.  
- Consolidar l'accés dels inspectors mèdics de l'INSS al sistema d'històries clíniques (Abulcassis) i ampliar la comunicació telemàtica per tal de fer possible la transferència digital dels documents.  
- Establir actuacions encaminades a una conscienciació dels professionals sanitaris i dels ciutadans sobre un ús responsable de la prestació.  
- Informar l'INSS dels resultats derivats de l'aplicació del programa, i enviar-hi la documentació pertinent a fi de dur a terme les valoracions que procedisquen.  
Tercera  
L'INSS es compromet a:  
- Proporcionar tota la informació que siga necessària a la Conselleria de Sanitat i la documentació oportuna per a poder dur a terme les actuacions objecte del conveni.  
- Efectuar l'abonament de les quantitats estipulades segons el que establix el programa, a càrrec del crèdit dels pressupostos de l'INSS indicat en el punt quart d'este conveni i fins a la quantitat que hi ha destinada, de 3.080.663,85 euros.  
- Facilitar, a través de les direccions provincials, els mitjans adequats per a la realització de les activitats conjuntes que es detallen en el programa.  
Quarta  
La Comunitat Valenciana haurà de destinar els fons percebuts en l'aplicació del que establix la clàusula anterior a la incentivació dels recursos humans de la Conselleria de Sanitat i a la modernització i la millora dels recursos informàtics, materials i d'informació, necessaris per a l'execució del programa. També es compromet a elaborar una memòria financera i tècnica en què s'especifiquen els resultats de l'ús dels fons derivats de l'execució del programa.  
Cinquena  
Per al seguiment d'este conveni, es crea una comissió mixta que tindrà com a funcions les de vetlar pel compliment del que establix, conéixer i analitzar el contingut de la memòria financera i tècnica i arbitrar les solucions corresponents a les qüestions que es plantegen a l'hora d'aplicar el contingut del programa.  
Esta comissió mixta està integrada per tres representants de l'INSS i per tres representants de la comunitat autònoma.  
Els representants de l'INSS ha de designar-los el director general, i els representants de la comunitat autònoma, el conseller de Sanitat.  
Està presidida pel titular de la Subdirecció General de Gestió d'IT i Altres Prestacions a Curt Termini, que convoca les reunions que s'estimen necessàries, en les quals actua com a secretari un funcionari de la subdirecció general de l'INSS esmentada.  
La comissió mixta central ha de crear unes comissions provincials les quals delegarà per a les competències que considere convenients per al seguiment i l'execució del programa en l'àmbit provincial, la composició i el règim de funcionament de les quals serà la següent:  
- Tres representants de l'INSS designats pel director provincial.  
- Tres representants de la comunitat autònoma designats per la Conselleria de Sanitat.  
Es reuniran les vegades que siguen necessàries, com a mínim una per mes.  
Actuarà com a president el director de l'INSS d'eixa província i farà de secretari un funcionari de l'INSS designat pel president.  
Sisena  
El programa aprovat en este conveni té una duració coincident amb l'exercici econòmic de l'any 2010. Pot extingir-se abans d'acabar l'any si s'ha complit plenament el programa o s'ha esgotat el crèdit establit per a això.  
Este conveni s'extingirà igualment en cas d'incompliment per alguna de les parts dels compromisos adquirits, prèvia denúncia expressa amb una antelació mínima d'un mes.  
Setena  
Liquidació del crèdit. El crèdit establit per a finançar el programa serà transferit a la Conselleria de Sanitat de forma gradual. Amb este fi es tindran en consideració les premisses següents:  
- El crèdit s'abonarà en funció dels resultats obtinguts en l'execució del programa.  
- La Conselleria de Sanitat ha de disposar, a l'inici de l'execució d'este conveni, del crèdit necessari per a posar-lo en marxa, facilitat per mitjà de bestreta per l'INSS, en la quantia establida en el programa.  
- Al final de l'exercici, la comunitat autònoma no ha de ser deutora de l'INSS pel crèdit anticipat i justificat.  
- El crèdit compromés que figura en el punt quart d'este conveni, es constituïx com el límit econòmic màxim a abonar per l'INSS en l'execució. No obstant això, en el cas que durant la seua vigència, i com a conseqüència de les liquidacions periòdiques que es practiquen basant-se en les valoracions dels objectius aconseguits que així mateix s'acrediten, el crèdit es manifestara insuficient per a sufragar les despeses derivades d'aquelles, l'INSS podrà tramitar, si és el cas, d'acord amb la normativa pressupostària vigent, l'expedient oportú per a l'ampliació, en funció de les disponibilitats existents en el concepte pressupostari assenyalat; i s'haurà d'entendre com a modificat el crèdit que figura en el punt quart del conveni, una vegada aprovat l'expedient d'ampliació esmentat.  
Huitena i final  
La jurisdicció contenciosa administrativa coneixerà les qüestions que puguen plantejar-se quant a la interpretació, el compliment i l'extinció del conveni, quan estes qüestions no siguen resoltes per la comissió mixta a què fa referència la clàusula cinquena del conveni.  
I, com a mostra de conformitat, firmen este conveni, en doble exemplar, dels quals en queda un en poder de cada part, al lloc i en la data indicats més amunt.   
Pel Ministeri Per la Comunitat Valenciana,  
de Treball i Immigració,   
Secretari d'Estat   
de la Seguretat Social Conseller de Sanitat  
Octavio J. Granado Martínez Manuel Cervera Taulet  
Director general de l'INSS  
Fidel Ferreras Alonso  
PROGRAMA ESPECÍFIC  
Desplegament de determinades estratègies de gestió per a millorar la prestació d'incapacitat temporal i estudi del comportament dels processos de curta duració  
Este programa planteja aprofitar l'experiència dels estudis realitzats en els anys anteriors per l'Institut Nacional de la Seguretat Social (INSS) i la Comunitat Valenciana a través del servici públic de salut.  
En les conclusions a què s'ha arribat en les comissions de seguiment i les reflectides en les memòries tècniques, es posa de manifest la necessitat d'establir estratègies que suposen una innovació en la gestió de la prestació econòmica, social i sanitària que és la IT. Així mateix, es destaca la importància d'analitzar el comportament dels processos d'IT de curta duració, entesos com a tals els que no superen els 30 dies, que són responsables d'un percentatge elevat del conjunt de processos d'IT en esta comunitat autònoma.  
El programa desplega quatre objectius: amb el primer, es posa en marxa un estudi sobre el comportament en esta comunitat autònoma dels processos d'IT de curta duració, el segon establix un seguiment detallat de les baixes laborals dels professionals de l'administració de la Generalitat i de les institucions sanitàries, el tercer consolida l'accés a Abulcassis i la comunicació telemàtica entre l'INSS i el servici públic de salut i amb el quart es posa en marxa un pla de conscienciació i informació adreçat als professionals sanitaris i als ciutadans sobre un ús adequat de la prestació.  
1. Estudi i seguiment en processos d'IT de curta duració.  
De l'anàlisi dels processos d'IT generats en esta comunitat autònoma es desprén que un nombre elevat correspon a processos de curta duració que provoquen a més una minva important per a l'organització del sistema productiu. Per això s'establix este objectiu consistent en la posada en marxa d'un estudi que sotmeta a un seguiment més rigorós els processos d'IT durant el primer mes de vigència de cada un.  
Es pretén ajustar el nombre de processos d'IT d'esta modalitat que s'inicien i establir una cultura d'utilització racional de la prestació en processos de curta duració, sensibilitzant per a això, tant el metge prescriptor de la baixa com el treballador i l'empresari, millorant al mateix temps l'atenció sanitària sobre els beneficiaris.  
La consecució d'este objectiu exigix l'elaboració i el compliment d'un programa d'activitats seqüencials que ha de proposar la comunitat autònoma, i també n'ha d'establir un calendari d'execució. El programa d'activitats i la ponderació que tinguen entre si serà objecte de consens en la comissió mixta central de seguiment.  
Ponderació en el programa: este objectiu té, en el total del crèdit assignat, un pes del 40%. Amb el crèdit la comunitat autònoma ha d'afrontar les despeses que es deriven de l'establiment dels equips que es constituïsquen en l'execució d'este estudi, i també de les actualitzacions i millores informàtiques que siguen necessàries i del cost dels projectes d'investigació i de qualsevol altra activitat inclosa en l'execució de l'objectiu.  
En l'avaluació del compliment d'este objectiu tenen consideració especial els paràmetres següents:  
- Nombre de controls fets a treballadors en IT durant els primers 30 dies del procés.  
- Resultats derivats dels controls  
- Incidència de processos d'IT < 31 dies de duració.  
- Prevalença de processos d'IT < 16 dies de duració.  
- Prevalença de processos d'IT > 15 dies i de < de 31 dies de duració.  
- % de processos d'IT < 31 dies de duració sobre el total de processos.  
- % de superació de temps estàndards en processos < 31 dies de duració.  
2. Pla de seguiment específic dels processos d'IT dels professionals de l'administració de la Generalitat i de les institucions sanitàries  
Per mitjà d'este objectiu, es pretén dur a terme una anàlisi en profunditat dels processos d'IT que genera el personal, tant sanitari com no sanitari, destinat en els centres de l'administració de la Generalitat i en les institucions sanitàries.  
L'adaptació del sistema informàtic permetrà portar un control individual de cada procés d'IT que es produïsca en estos col·lectius i adoptar les mesures que es consideren adequades a fi a millorar la gestió de recursos humans.  
La consecució d'este objectiu exigix l'elaboració d'un pla d'activitats seqüencials que haurà de proposar la comunitat autònoma, que n'ha d'establir un calendari d'execució. El pla d'activitats i la ponderació que estes tinguen entre si serà objecte de consens en la comissió mixta central de seguiment.  
Ponderació en el programa: este objectiu té, en el total del crèdit assignat, un pes del 25%.  
3. Consolidació de l'accés i la comunicació telemàtica entre les tres direccions provincials de l'INSS i el servici públic de salut  
Amb la consecució d'este objectiu es pretén completar l'accés dels inspectors mèdics de l'INSS de les tres direccions provincials, ja iniciat en l'exercici anterior, al sistema d'històries clíniques (Abulcassis) i ampliar l'enviament per via telemàtica de la documentació digitalitzada entre la Conselleria de Sanitat i les tres direccions provincials de l'INSS, la qual cosa ha de fer possible la recepció per la via que s'ha dit dels informes trimestrals de control de la IT i de les propostes d'invalidesa.  
Gràficament, els mitjans es descriuen de la manera següent:  
  
\* \* \* \* \*  
Gráficamente los cauces se describen del siguiente modo:  
  
La consecució d'este objectiu requerix l'elaboració d'un pla d'activitats seqüencials que haurà d'especificar la comunitat autònoma, que n'ha d'establir un calendari d'execució. El pla d'activitats i la ponderació que estes tinguen entre si serà objecte de consens en la comissió mixta central de seguiment.  
Ponderació en el programa: este objectiu té, en el total del crèdit assignat, un pes del 20%.  
4. Pla de conscienciació i informació sobre la IT  
Este objectiu pretén executar un pla de conscienciació i informació als professionals sanitaris i als ciutadans de la comunitat autònoma sobre la prestació d'IT en general i l'ús adequat i responsable d'esta prestació. Amb esta finalitat, durant l'any 2010 es duran a terme les actuacions de conscienciació i informació, publicacions, edició de cartells, fullets, díptics, tríptics i reunions científiques establides en el pla.  
D'esta manera, la comunitat autònoma elaborarà el pla esmentat, especificarà les activitats seqüencials que el conformen, el calendari d'execució de i una ponderació interna que en faça possible la valoració posterior en la comissió mixta central.  
Ponderació en el programa: este objectiu té, en el total del crèdit assignat, un pes del 15%.  
- Comunicació entre la Conselleria de Sanitat i l'INSS  
La comissió mixta establirà uns mitjans específics de comunicació entre l'INSS i el Servici Públic de Salut, per mitjà dels quals fluïsca tota la informació, les dades i els documents que es consideren oportuns per al desenvolupament eficaç de les experiències que es posen en comú.  
Amb una periodicitat almenys d'una vegada per mes, les direccions provincials de l'INSS rebran, de l'òrgan de la Inspecció Mèdica que designe la Conselleria de Sanitat, les dades i la documentació corresponents als resultats obtinguts en els processos de control fixats i el detall de les activitats realitzades.  
L'INSS es reserva la capacitat de dur a terme les actuacions i els controls pertinents, amb vista a verificar qualsevol dels factors que s'inclouen en la valoració de resultats en aplicació del Programa Específic.  
- Distribució de l'incentiu econòmic  
La quantia transferida anirà destinada a incentivar als agents participants en estes experiències, i a la modernització i millora dels recursos informàtics i materials emprats. Es distribuiran entre ells, d'acord amb els criteris que es fixen en la Comissió Mixta prevista en el conveni. Els agents seran: inspectors mèdics, subinspectors sanitaris, metges d'atenció primària i especialitzada i un altre personal que participe en les experiències de l'administració.  
- Transferència del crèdit a la Comunitat Autònoma  
El crèdit figurat en el conveni per a esta Comunitat es transferirà d'acord amb allò que s'ha establit en la clàusula setena, tenint en compte les indicacions següents:  
Per a l'execució del programa es posarà a disposició de la Conselleria de Sanitat, per mitjà d'una bestreta a compte, els fons necessaris per a posar en marxa l'esmentat programa. En dates posteriors, coincidint amb les etapes marcades, s'aniran efectuant liquidacions ajustades als objectius aconseguits en cadascuna.  
- Bestretes i liquidacions  
A l'inici del programa, el Servici Públic de Salut rep una bestreta del 25% del crèdit. Esta quantitat es mantindrà anticipada al llarg de l'execució del conveni i només serà objecte de liquidació al final.  
Trimestralment es durà a terme la valoració dels objectius aconseguits i l'INSS abonarà íntegrament la quantitat que corresponga a cada valoració.  
En els cinc primers dies del mes de desembre, es farà la valoració, referida a la consecució d'objectius aconseguits en el programa executat fins eixa data. A partir d'esta valoració es durà a terme la liquidació final del programa.  
La comunitat autònoma, una vegada justificat l'ús dels fons percebuts, d'acord amb el que establix la clàusula quarta del conveni, no ha de tornar cap quantitat de les percebudes per bestreta o liquidació.  
La suma de les quantitats anticipades i liquidades no pot ser superior a la quantia del crèdit compromés inicialment en este conveni o, si és el cas, a la quantia màxima de les ampliacions que s'hagen produït.